প্রেস বিজ্ঞপ্তি ॥ ২০ দলীয় জোটের ডাকে হরতাল সমর্থনে ও হবিগঞ্জ জেলা বিএনপির সাংগঠনিক সম্পাদক এনামুল হক সেলিমের উপর দায়েরকৃত মিথ্যা মামলা প্রত্যাহারের দাবিতে পৌর স্বেচ্ছাসেবকদলের বিক্ষোভ মিছিল অনুষ্টিত হয়েছে। গতকাল বিকালে পৌর স্বেচ্ছাসেবক দলের আহ্বায়ক শাহাব উদ্দিনের নেতৃত্বে একটি মিছিল বের হয়। মিছিলটি শহরের বাইপাস এর ২নং পুল এলাকা থেকে শুরু হয়ে বিভিন্ন স্থান অতিক্রম করে কোর্ট স্টেশন মোড়ে এসে এক পথ সভায় মিলিত হয়। এ সময় বক্তব্য রাখেন, সালেহ আহমদ, জিল্লুর রহমান, এস এম রমজান, রাজীব, রাসেল, কাউছার, মিজান, তাজুল ইসলাম প্রমুখ। এ সময় বক্তাগণ জেলা বিএনপির সাংগঠনিক সম্পাদক ও জেলা স্বেচ্ছাসেবক দলের সিনিয়র যুগ্ম আহ্বায়ক এনামুল হক সেলিমের উপর দায়েরকৃত মিথ্যা মামলা প্রত্যাহারের দাবি জানান।